Diari Oficial de la Generalitat Valenciana


Sumari del DOGV 3063, del 25-08-1997 (1997/9780)

ORDRE de 19 d'agost de 1997, de la Conselleria de Cultura, Educació i Ciència, per la qual es modifiquen determinats aspectes de l'Ordre de 25 de juliol de 1997, que convoca ajudes per a la producció audiovisual per a 1997.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3063

Data del DOGV
:   25-08-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/9780


Data del document
:   19-08-1997

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

ORDRE de 19 d'agost de 1997, de la Conselleria de Cultura, Educació i Ciència, per la qual es modifiquen determinats aspectes de l'Ordre de 25 de juliol de 1997, que convoca ajudes per a la producció audiovisual per a 1997.  
Una vegada publicada l'Ordre de 25 de juliol de 1997, per la qual es convoquen ajudes a la producció audiovisual en l'exercici econòmic 1997 en el Diari Oficial de la Generalitat Valenciana número 3.048, d'1 d'agost de 1997, i tenint en compte la brevetat dels terminis establits en les bases que regulen aquesta convocatòria d'ajudes, que resulten de difícil compliment atesa la data de la seua entrada en vigor.  
Per això, i fent ús de les atribucions que em confereix l'article 35 de la Llei de la Generalitat Valenciana 5/1983, de 30 de desembre, del Govern Valencià  
ORDENE  
Article únic   
Modificar els següents punts de les bases (annex I) de la convocatòria d'ajudes a la producció audiovisual per a 1997, publicada en el Diari Oficial de la Generalitat Valenciana número 3.048 d'1 d'agost de 1997 mitjançant l'Ordre de la Conselleria de Cultura, Educació i Ciència de 25 de juliol de 1997:  
Base 4.1. Cal substituir-la per:  
«El termini de presentació de les sol·licituds conclourà el 5 de setembre de 1997.»  
Base 7.1. primer paràgraf. Cal substituir-lo per:  
«Per a la valoració de les sol·licituds es constituirà una comissió avaluadora nomenada per la directora general de Promoció Cultural, Museus i Belles Arts. la comissió està formada per un president, un vicepresident, un secretari i sis vocals. Dos dels membres de la comissió seran proposats per la Direcció General de Radiotelevisió Valenciana.»  
Base 7.2. segon paràgraf. Cal substituir-lo per:  
«Aquesta resolució haurà de ser dictada en el termini màxim de dos mesos a partir de la finalització del termini de presentació de sol·licituds. En cas que la convocatòria no siga resolta en el termini establit anteriorment, s'entendran desestimades totes les sol·licituds.»   
Base 9.1. Cal substituir-la per:  
«Acreditar el cost de la producció o de la participació en aquesta en el cas de coproducció, mitjançant un informe especial d'auditoria de revisió del cost de la producció realitzat per auditors inscrits en el Registre Oficial d'Auditors de Comptes.»  
Base 9.6. Cal substituir-la per:  
«Depositar una còpia de la producció subvencionada en format original, en castellà i valencià, i en perfectes condicions, a la Filmoteca de la Generalitat Valenciana per al compliment dels seus fins, així com dues còpies en VHS a la Direcció General de Promoció Cultural, Museus i Belles Arts, o el compromís escrit d'entregar la còpia definitiva; tot això abans del 30 d'abril de 1998.»  
Base 10.2. Cal afegir-hi com a segon paràgraf:  
«Quan no es puga acreditar abans del 5 de desembre de 1997 el cost de la producció o de la participació en aquesta en el cas d'una coproducció, i sense perjudici de justificar dins del dit termini el cost subvencionat, se n'exigirà aval per l'import total de la quantitat subvencionada, després de la presentació prèvia d'un aval que es depositara als Serveis Territorials de la Conselleria d'Economia, Hisenda i Administració Pública i que serà tornat una vegada justificat el cost total.»  
Base 10.3. Cal substituir-la per:  
«Compromís escrit d'entregar abans del 30 d'abril de 1998 la còpia definitiva en les termes establits en el punt 9.6. En cas de no complir aquest compromís, i després de la comunicació per part de la Filmoteca de la Generalitat Valenciana, la Conselleria de Cultura, Educació i Ciència revocara la subvenció a la producció i es procedirà a la devolució del seu import.»  
Base 10.8. Cal substituir el primer paràgraf per:  
«La presentació de justificants del cost de la producció o de la seua participació en cas de coproducció haurà de realitzar-se fins al 5 de desembre de 1997, data a partir de la qual el crèdit podrà ser anul·lat, i perdre en conseqüència el dret a cobrar l'ajuda concedida sense perjudici d'allò que s'ha disposat a la base 10.2 paràgraf segon.»  
DISPOSICIONS FINALS  
Primera  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.  
Segona  
Contra l'esmentada ordre, que posa fi a la via administrativa, es podrà presentar un recurs contenciós administratiu en el termini de dos mesos comptadors des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana.  
Per a aquesta interposició es requereix la comunicació prèvia a aquest òrgan. Tot això de conformitat amb allò que s'estableix en l'article 58 de la Llei Reguladora de la Jurisdicció Contenciós Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 19 d'agost de 1997  
El conseller de Cultura, Educació i Ciència,  
FRANCISCO E. CAMPS ORTIZ